PhageFire összefoglaló
A „PhageFire” (GA: 958645) egy H2020 európai kereten belüli, 2.969.643 euró összegű fedezet mellett megvalósuló projekt. A jegyzett indulás 2019. augusztus 1, időtartama 36 hónap. A projekt célja egy természetes bakteriofág-koktél kifejlesztése, amely hatásos a Tűzelhalás nevű betegség (okozója: Erwinia amylovora baktérium) ellen.
A FELVETETT PROBLÉMA FONTOSSÁGA
A Tűzelhalás egy pusztító növény-betegség, amelyet az Erwinia amylovora fitopatogén baktérium okoz többnyire rózsafélékben, ezen belül is többnyire gyümölcsfákon. A betegséget eredetileg Észak-Amerikában fedezték fel, amely később szinte egész Európában, sőt világszerte elterjedt.
Egyes országokban az E. amylovora baktérium az általa kiváltott kórképek súlyossága és a lehetséges károsodások miatt “karantén organizmusnak” számít (A karantén organizmusok olyan növényi kórokozók, amelyek még nincsenek jelen az EU-ban, vagy amelyek jelen vannak, de nem terjedtek el széles körben, és amelyeket az uniós jogszabályok károsnak ítélnek a növények egészségének szempontjából.). Azon kevés területen, ahol még ez az élőlény nem honosodott meg, probléma esetén kötelező a gyümölcsösök gyökerestől való kivágása. Azokon a területeken, ahol a betegség már jelen van, 95% -os hozamcsökkenést is okozhat, amely akár kb. 4,3 - 8,1 M € veszteséget is jelenthet.
A gyümölcstermesztés fontos szerepet tölt be az EU mezőgazdaságában, éves termelési értéke 2018-ban 22,8 milliárd euró volt. Az európai almagyümölcs-termelő ágazat a 2. legnagyobb a kertészeti iparon belül, ezzel Európát hozzásegítve a világ második legnagyobb alma- és körtetermelője címhez (hozzávetőleg 12,56, illetve 2,37 millió tonna).
EGYÜTTÉLÉS A TŰZELHALÁSSAL
A Tűzelhalás betegség megszűntetése igen nehéz, mivel a baktérium rosszul reagál, gyenge reakciót mutat a kevés rendelkezésre álló kezelésre. Hagyományosan a növénygazdálkodás megóvása magában foglalja a fertőzött ágak gyors eltávolítását vagy akár az egész fa kivágását, rézalapú növényvédő szerek és antibiotikus permetek alkalmazásával kombinálva.
Az ágak eltávolítása vagy a teljes fák kivágása azonban jelentős pénzügyi veszteségeket okoz, és a rézalapú növényvédő szerek használatából eredő fitotoxicitás miatt ezek a szerek több EU-országban korlátozottan használhatóak. Másrészt az antibiotikumok használata tilos az EU-ban, az antibiotikumoknak ellenálló baktériumok kialakulása miatt, illetve ezeknek a szereknek a korlátozott hatékonysága miatt.
JAVASOLT MEGOLDÁS
A felsorolt ismeretek alapján egyértelmű igény van a betegség kontroll-stratégiájának javítására, a bakteriofágok (röviden: fágok) olyan természetes vírusok, amelyek kizárólag a rájuk jellemző patogén baktériumokat támadják meg és pusztítják el. Ártalmatlanok az állatokra, az emberekre és a környezetre. Ezért ígéretes kezelési lehetőséget jelentenek az E. amylovora által okozott fertőzések megelőzésében.
PHAGEFIRE PROJEKT
A projekt konzorcium az ágazat különböző profilú szakértő cégeiből áll. Ezen cégek egyesítik erőiket, hogy biztosítsák a Tűzelhalás kezelésére szolgáló végleges megoldás iránti igényt. 
Az érdekcsoportban részt vevő vállalatok:
· DOP Peras de Rincón de Soto (Spanyolország): Spanyolországi körtetermesztők szövetsége, amely az ágazat érdekeit azzal védi, hogy a termelőket a hatóságok előtt képviseli promóciós tevékenységek által, piaci elemzés és kutatási tevékenység segítségével.
· Enviroinvest (Magyarország): tanácsadó cég, amely szakértője a peszticidek előállításának, jogszabályi engedélyezésének és forgalmazásának. Emellett termékei között szerepelnek fototerápia-alapú produktumok.
· Zurich University of Applied Science (Svájc): vezető-kutató intézmény, nagy tapasztalattal a patogén baktériumok elleni fágterápiában.
· Kimitec Group (Spanyolország): egy biotechnológiai vállalat, amely főképp természetes és innovatív megoldásokat kínál a mezőgazdaság számára. Nagy tapasztalattal bíró cég a biopeszticidek terén illetve a növények termesztésének terén.

PHAGEFIRE MUNKA-PROGRAM ÉS CÉLKITŰZÉSEK
Összefoglalva, a feladatok a következők lesznek:
· A fággyűjtemény létrehozása, olyan paraméterek szerint, mint a specifitás, a hatékonyság és a környezettel szembeni ellenállás,
· A fágok hatásmódjának maximális elősegítése- és növelése a növényeken,
· Laboratóriumi és terepi kísérletek kivitelezése,
· Gyártási méret- és kapacitásnövelés a piac igényeinek kielégítése érdekében,
· PhageFire biopeszticidek forgalmazása.
Ezeknek a feladatoknak a teljesítése olyan termék létrehozását segíti elő, amelynek fő jellemzői a következők lesznek:
· Költséghatékony,
· Könnyen alkalmazható,
· Biztonságos és rendkívül specifikus,
· Természetes és környezetbarát,
· Gyors válasz a fág által kiváltott bakteriális rezisztenciára.

A PhageFire program egy újabb lépést jelent a Tűzelhalás betegség elleni valódi és hatékony megoldás felé, amely jelentősen javítja az európai gyümölcstermelő-szektor eredményességét és minőségét, termelékenységét és versenyképességét.
A PhageFire várhatóan megtámogatja a gyümölcstermelő-szektort többek között azáltal, hogy hozzáadott értéket teremt az ellátási láncban részt vevő összes szereplő számára. A gazdálkodók számára csökkenti a gazdasági veszteségeket, miközben növeli mind a hozamot, mind a minőséget, megtakarítva ezzel rengeteg irányításban és a termékben képviselt értéket. Továbbá lehetővé teszi a nagy- és kiskereskedők számára az állandó kínálatot és az alacsonyabb veszteségeket. Nem utolsó sorban a vásárló sosem jut “selejtezett” termékhez.
